Държавен вестник, бр. 31, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  31
ПОСТАНОВЛЕНИЕ № 94 
ОТ 8 АПРИЛ 2011 Г.
за приемане на Наредба за мястото и начина 
на нанасяне на уникалната идентификация 
на взривните вещества за граждански цели
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за мястото 
и начина на нанасяне на уникалната иденти­
фикация на взривните вещества за граждански 
цели.
Министър-председател:  
Бойко Борисов
Главен секретар на Министерския съвет:  
Росен Желязков
НАРЕДБА 
за мястото и начина на нанасяне на уникал-
ната идентификация на взривните вещества 
за граждански цели
Раздел I
Общи положения
Чл. 1. С наредбата се определят мястото 
и начинът на нанасяне на уникалната иден­
тификация на взривните вещества за граж­
дански цели. 
Чл. 2. (1) Лицето, получило разрешение за 
производство на взривни вещества за граж­
дански цели, нанася уникална идентификация 
съгласно приложение № 1 към чл. 29 и 44 от 
Закона за оръжията, боеприпасите, взривните ве­
щества и пиротехническите изделия (ЗОБВВПИ) 
върху всяко произведено взривно вещество, 
включително до най-малката производствена 
опаковка. Когато взривните вещества са обект 
на по-нататъшна производствена обработка, 
върху тях не се нанася нова уникална иден­
тификация, освен ако предишната е заличена 
или не се разчита ясно.
(2) Идентификацията по ал. 1 се закрепва 
стабилно върху изделието по начин, който не 
позволява нарушаването или заличаването є. 
Данните съгласно приложение № 1 към чл. 29 
и 44 ЗОБВВПИ, идентифициращи изделието, 
трябва да се разчитат лесно.
Чл. 3. Изискванията на чл. 2 не се прилагат:
1. когато взривните вещества са произведе­
ни за износ и имат поставена идентификация 
в съответствие с изискванията на държавата 
вносител, което позволява взривните вещества 
да бъдат проследявани;
2. за взривни вещества, които се транспорти­
рат и доставят непакетирани в камиони помпи 
за директно зареждане в сондаж;
3. за взривни вещества, които се изработват 
на взривната площадка и се зареждат веднага 
след производството им.
Раздел II
Място и начин на нанасяне на уникалната 
идентификация на взривните вещества за 
граждански цели
Чл. 4. (1) Уникалната идентификация на па­
тронираните взривни вещества или на взривни 
вещества в чували може да бъде самозалепващ 
се етикет или да бъде отпечатана върху всеки 
патрон или чувал. Върху всяка каса с патрони 
се поставя съответният етикет.
(2) Лицето, получило разрешение за произ­
водство на взривни вещества за граждански цели, 
може да използва пасивни инертни електронни 
устройства, прикрепени върху всеки патрон или 
всеки чувал, и съответно устройство за всяка 
каса с патрони.
Чл. 5. Уникалната идентификация на опа­
кованите двукомпонентни взривни вещества 
може да бъде самозалепващ се етикет или да 
бъде отпечатана върху всяка малка опаковка, 
съдържаща два компонента.
Чл. 6. (1) Уникалната идентификация на 
обикновените капсул-детонатори или фитили 
може да бъде самозалепващ се етикет или да 
бъде отпечатана или щампована върху външ­
ната обвивка на детонатора. Върху всяка каса 
с детонатори или фитили се поставя съответ­
ният етикет.
(2) Лицето, получило разрешение за произ­
водство на взривни вещества за граждански цели, 
може да използва пасивни инертни електронни 
устройства, прикрепени върху всеки детонатор 
или фитил, и съответно устройство за всяка 
каса с детонатори или фитили.
Чл. 7. (1) Уникалната идентификация на 
електрически, неелектрически и електронни 
детонатори може да бъде самозалепващ се 
етикет върху проводниците или вълноводите 
или самозалепващ се етикет върху външната 
опаковка на детонатора, или да бъде отпечатана 
или щампована върху нея. Върху всяка каса 
с детонатори се поставя съответният етикет.
(2) Лицето, получило разрешение за про­
изводство на взривни вещества за граждански 
цели, може да използва пасивни инертни елек­
тронни устройства, прикрепени върху всеки 
детонатор, и съответно устройство за всяка 
каса с детонатори.
Чл. 8. (1) Уникалната идентификация на 
междинни детонатори и бустери може да бъде 
самозалепващ се етикет или да бъде отпечатана 
върху всеки междинен детонатор или бустер. 
Върху всяка каса с междинни детонатори или 
бустери се поставя съответният етикет.
(2) Лицето, получило разрешение за про­
изводство на взривни вещества за граждански 
цели, може да използва пасивни инертни елек­
тронни устройства, прикрепени върху всеки